description: Ремонтът на тунел "Витиня" може да приключи до март;Частните съдебни изпълнители предлагат малките дългове да се събират извънсъдебно; Рекорден брой чужди туристи очаква Министерството на туризма това лято – между 4.8 млн. и 5 млн. души; НАП започва проверки на 1900 работодатели в София, при които значителна част от заетите на пълен работен ден получават минималната работна заплата; Очаква се победа на партията на Путин на парламентарния вот в Русия;

title: Вечерни новини: 18 септември

maintext:
1
2
3 Очаква се победа на партията на Путин на парламентарния вот в РусияРусия проведе в неделя избори за депутати с вот, който се очаква да затвърди за пореден път господството на партията на Владимир Путин "Единна Русия", независимо че икономическата криза силно е засегнала жизнения стандарт на хората.
© GLEB GARANICH
1
2
3 Рекорден брой чужди туристи очаква Министерството на туризма това лято – между 4.8 млн. и 5 млн. души. Това става ясно от коментар на ресорния министър Николина Ангелкова по "Дарик".
© АНЕЛИЯ НИКОЛОВА
1
2
3 Ремонтът на тунел "Витиня" може да приключи до март, каза пред bTV министърът на регионалното развитие и благоустройството Лиляна Павлова.
© Цветелина Белутова
108 млн. евро
отпусна ЕК на България за справяне с бежанския поток. Искането бе за 160 млн. евро, като от Брюксел уточняват, че комисията ще продължи и с бързата оценка на допълнителното заявление за спешна помощ в размер на още 52 милиона евро.
По думите ѝ ремонтните дейности на стойност 11 млн. лв. ще зависят от метеорологичните условия през зимата. Павлова обясни, че един от големите проблеми с "Витиня" е, че тунелът е лошо поддържан през последните 20 години. Още в края на август стана ясно, че ремонтът, който трябваше да приключи през декември, ще се удължи до пролетта и ще се оскъпи с до 6 млн. лв. Причината е, че е необходимо да се свърши повече работа, отколкото е било планирано. От съобщението тогава не става ясно защо това не е било предвидено при възлагането на ремонтните дейности. Те се изпълняват без търг от държавната "Автомагистрали" ЕАД по договора за текущо поддържане на автомагистралния участък. През пролетта правителството отдели над 100 млн. лв. за спешни ремонти за пътища и съоръжения, които включваха и 16.4 млн. лв. за тунелите "Витиня" и "Ечемишка" на магистрала "Хемус".Съдебните изпълнители се позовават на практиката в много европейски държави, предлагат частните съдебни изпълнители, съобщава bTV. Предложението е да се събират малките задължения като неплатени сметки за вода, ток, парно. Идеята е чрез промени в закона да се уреди процедура, по която и частните съдебни изпълнители да имат право да уведомяват длъжника. В момента това е дейност на така наречените колекторски фирми. Ако длъжникът откаже да плати, съдебният изпълнител няма да има право на каквито и да било действия като запори и описи, а кредиторът ще решава какво да прави и дали да се пристъпи към съда.Това става ясно от коментар на ресорния министър Николина Ангелкова по "Дарик". По данните на ведомството за първите седем месеца на годината страната ни са посетили 4.5 млн. чужденци, което е ръст от 17%. Реализираните нощувки от български и чужди туристи са 14 млн., което е ръст от над 18%, а приходите от нощувки са 665 млн. лева. Ръстът на вътрешния туризъм е в рамките на около 11%. Тези данни показват, че 2016 г. ще бъде най-успешната за българския туризъм, коментира още Ангелкова, цитирана от пресцентъра на Министерството на туризма. В бранша отчитат завръщането на туристите от Франция, Полша, Чехия и Унгария, като се запазва интересът от традиционните пазари – Румъния, Германия, Великобритания и Израел. Добри са резултатите и от руския пазар.Сред подбраните фирми има и такива, при които повече от половината от работниците вземат минималната заплата. По предварителни данни на приходната агенция в над 80% от случаите има значителен риск възнаграждението да е такова само по документи, а в действителност разликата да се плаща "на ръка". Предишни проверки на НАП са показали, че често в случаите на укриване на действителните възнаграждения работодателят крие и приходите си от продажби, за да осигури средства за т.нар. черна каса, а средните възнаграждения в столицата значително надвишават минималната работна заплата.През 2015 г. АДИС влезе в забранителния списък за приватизация. Писмото е по повод раздържавяването на Дипломатическия клуб в Бояна, продаден за над 8 млн. лева, и въпроса на двама депутати от Реформаторския блок в четвъртък защо се продават имоти на обекти в забранителния списък."Относно твърденията, че продажбата на обособената част ще доведе до декапитализация на АДИС ЕООД, има решение всички приходи от приватизацията на обособената част да бъдат преведени по сметка на дружеството АДИС ЕООД", пише в писмото.Русия проведе в неделя избори за депутати с вот, който се очаква да затвърди за пореден път господството на партията на Владимир Путин "Единна Русия", независимо че икономическата криза силно е засегнала жизнения стандарт на хората. Изборите са първият мащабен тест за Путин след анекса на Крим, довел до най-голямото влошаване на отношенията със Запада след края на студената война, но и който изстреля рейтинга на Путин до върхови стойности, така че руският президент може да наблюдава гласуването невъзмутимо. В момента партията "Единна Русия" има вече над половината места в Думата. Това ще са първите руски парламентарни избори за жителите на украинския полуостров Крим. Срещу руските избори в Крим бе организиран и протест пред руското посолство в Киев (на снимката).Демонстранти излязоха по улиците на седем германски града в събота опит да попречат на плановете на Европа да сключи нови широкообхватни търговски сделки със САЩ и с Канада, предаде ДПА. Инициаторите на "Спрете ТТИП и СЕТА - за справедлива световна търговия" ("Stop TTIP & CETA - for a fair world trade") организираха шествия в Берлин, Франкфурт, Хамбург, Кьолн, Лайпциг, Мюнхен и Щутгарт. Демонстрациите съвпадат с признаци на промяна в политическите нагласи срещу търговските споразумения преди парламентарните избори в Германия догодина. Около 28% от германците се съмняват в предимствата, които могат да произлязат от двете търговски сделки, според проучване, публикувано вчера от института "Ипсос". Данните сочат също, че според 52% споразуменията ще отслабят стандартите и ще доведат до внос на нискокачествени продукти. Председателят на Съюза на германските индустриалци Улрих Грило обаче заяви в събота, че ако ТТИП и СЕТА се провалят, това ще бъде сериозна крачка назад за Европа. Европейският съюз и Канада планират да подпишат официално своето Всеобхватното икономическо и търговско споразумение на среща на върха идния месец. Представители на ЕС и Вашингтон пък твърдят, поне публично, че искат да завършат преговорите по Трансатлантическото търговско и инвестиционно партньорство, преди президентът Барак Обама да напусне поста си през януари 2016 г.Взрив на устройство, за което се смята, че е самоделна бомба, рани в Манхатън 29 души, един от които е в тежко състояние. Малко по-късно наблизо бе намерена втора неизбухнала самоделна бомба, а според CNN на няколко преки полицията проверява и сигнал за трето съмнително устройство. От снимка, която се разпространява от американските медии, се вижда, че второто устройство е тенджера под налягане, от която стърчат жици и, изглежда, е прикачен мобилен телефон. Кметът Бил де Блазио заяви, че експлозията е "преднамерен акт", но засега според него няма връзка с тероризъм. Всички градски, щатски и федерални агенции за борба с тероризма обаче са изпратили свои екипи на място. Никой няма версия защо взривът е станал точно в тази част на район "Челси", нито защо трите устройства се намират през няколко пресечки едно от друго. Няма и твърдения за връзка с експлозията часове по-рано наблизо в Ню Джърси на самоделно взривно устройство. По първоначална информация става дума за самоделно устройство от три тръби, заредени с експлозив, от които е избухнала само едната. Специалисти по сигурността коментират, че ако има връзка между двата инцидента, то са фактите, сочещи, че устройствата са изработени не особено умело.Въздушни удари на самолети от предвожданата от САЩ коалиция са убили десетки войници от армията на Башар ал Асад в събота, съобщи Reuters. Според американски военни, цитирани от агенцията, ударите са били прекратени, след като Русия съобщила, че може да са бомбардирани сирийски военни, а не позиции на "Ислямска държава". Представител на Белия дом съобщи, че САЩ са изразили "съжаление" чрез руското правителство заради по думите му неумишлената гибел на сирийски военни Все още не е ясно какво точно се е случило, но последвалото извънредно заседание на Съвета за сигурност на ООН премина в растящо напрежение между САЩ и Русия до степен, че руската страна постави под въпрос оцеляването на сделката за прекратяване на огъня в Сирия. Говорителят на Пентагона Питър Кук заяви, че първоначално руснаците не са изразили загриженост в събота, когато са били уведомени, че самолети на коалицията действат в района на Деир аз Зор. Руското министерство на отбраната твърди, че американски самолети са убили над 60 войници на Асад в четири удара.


description: От 17 септември изложбата "НЕ/ПОЗНАТИ" ще запълни всички зали на Градската художествена галерия в Пловдив. В селекцията са включени 47 рядко...

title: Известните непознати

maintext:
Илюстрация Златю Бояджиев - "Морски скали"
Увеличаване Златю Бояджиев - "Морски скали"
Смаляванеа>
Публикацията е част от платеното съдържание в Капитал Light.
Илюстрация Харалампи Илиев - "Жътва"
Увеличаване Харалампи Илиев - "Жътва"
Смаляванеа>
Илюстрация Александър Поплилов - "Освободителите"
Увеличаване Александър Поплилов - "Освободителите"
Смаляванеа>
Илюстрация Христо Каварналиев - "Морски пейзаж"
Увеличаване Христо Каварналиев - "Морски пейзаж"
Смаляванеа>
Илюстрация Радомир Мандов - "Лодкар"
Увеличаване Радомир Мандов - "Лодкар"
Смаляванеа>
От 17 септември изложбата "НЕ/ПОЗНАТИ" ще запълни всички зали на Градската художествена галерия в Пловдив. В селекцията са включени 47 рядко показвани творби от 37 доказани автори в живописта и графиката. Колекцията е притежание на Обединена българска банка и наброява 225 творби на обща стойност над 400 000 лв., които според художествените си качества са разделени на три фонда – златен, сребърен и бронзов. Събитието е част от програмата на "Нощ/Пловдив".Проектът е плод на петгодишна работа между служители на банката, експерти в изкуствознанието и реставратори."Частните колекции са резултат от лични предпочитания и представи за художествена стойност. В зависимост от характера на дадената личност те в различна степен са "отворени" за други ценители на изкуството", казва пред night.bg изкуствоведът и куратор на изложбата Весела Радоева."А корпоративните колекции са предназначени за показване – както в представителните помещения, така и публично в авторитетни галерии и художествени музеи. Ето защо се прави подробна документация, полагат се грижи за състоянието на произведенията, организират се изложби и се издават каталози. Корпорациите представят социално значимия си профил, уплътняват го в емоционален план."В изложбата попадат картини от 30-те години на XX век до наши дни. Сред включените в изложбата автори са Александър Поплилов, Анастасия Панайотова, Антоний Софев, Васил Маринов, Деньо Чоканов, Златка Дъбова, Златю Бояджиев, Иван Нинов, Иван Табаков, Кирил Станчев, Наум Хаджимладенов, Никифор Цонев, Никола Димитров, Никола Танев, Николай Русчуклиев, Радомир Мандов, Тодор Димитров, Харалампи Илиев.Градската художествена галерия се намира на ул. "Княз Александър І" 15. Изложбата продължава до 4 октомври.

fasttext_language: bg


description: В процедурата участват едва четири кандидата

title: КЗК позволи концесията за обществени велосипеди в София да продължи

maintext:
© Юлия Лазарова
Процедурата за поставяне на обществени велосипеди на концесия в София продължава, след като Комисията за защита на конкуренцията отхвърли жалбата на един от участниците в конкурса. Това показва справка в регистъра на КЗК.Процедурата беше обжалвана от обединението "Вело Арчър София", в което влизат свързаните с рекламния бизнесмен Красимир Гергов фирми "Арчър айдиас" АД и "Арчър айдиас София" АД. Според рекламния консорциум общината неправомерно е променила част от условията на концесията, както и е допуснала използването на незаконна схема за поставяне на велосипедите. От антимонополното ведомство обаче оставят жалбата без разглеждане, тъй като тя е била неправилно адресирана към КЗК вместо към съответния административен съд, става ясно от решението.Обжалването забави конкурса с два месеца. По план документите на участниците трябваше да бъдат отворени на 18 юли. В конкурса има само четири кандидата, макар че по информация на "Капитал Daily" около 20 фирми са заявили интерес за участие. В крайна сметка желаещи да поемат велоконцесията в София са "Вело Арчър София"; обединението "Собайк", в което влизат "ИдеяКом", "Арт адвъртайзинг груп", "Имидж" - свързана с бизнесмена Любомир Павлов, и една от (бившите) рекламни агенции на министъра на младежта и спорта Красен Кралев - "Про адвъртайзинг". Това всъщност е новото име на "Маг адвъртайзинг", част от "Маг комюникейшънс", която Кралев прехвърли на майка си, като стана министър. Други участници са консорциумът "София байк" на компанията, която стопанисва рекламата в метрото, и "Метрополис груп", която се занимава с външна реклама.Бъдещият концесионер ще трябва да постави стоянки за обществени велосипеди на 33 определени от общината места в центъра на града. В замяна на това изпълнителят ще плаща концесионна такса от най-малко 93 хил. лв. на година. Цените за наем на велосипеди ще бъдат определени от концесионера, но вероятно ще бъдат свързани с цената на билета за градски транспорт - 1.60 лв. Първият половин час от използването на велосипедите обаче ще бъде безплатен - а за това време може да бъде покрита на практика всяка дистанция в обсега на велостоянките. Столичният общински съвет дава и допълнителен стимул на концесионера заради безплатното предоставяне на велосипедите - фирмите ще имат право да стопанисват 150 рекламни елемента от типа "ситилайт" по протежението на 14 улици, булеварди и площади в центъра на града.


description: Компанията за потребителски стоки на актрисата може да стане част от конгломерата срещу над 1 млрд. долара

title: Unilever преговаря за бизнеса на Джесика Алба

maintext:
Според медийни публикации съоснованата от Джесика Алба The Honest Company генерира около 300 млн. долара годишни приходи.
[Reuters]
"Честната компания" на актрисата Джесика Алба може скоро да стане част от групата на конгломерата за потребителски стоки Unilever. По информация на Wall Steet Journal съоснованата от Алба преди пет години The Honest Company води преговори с британско-холандската група. Обсъжданата евентуална сделка се оценява на над 1 млрд. долара, но под сумата от 1.7 млрд. долара. На толкова беше оценена The Honest Company при последния си кръг на набиране на финансиране. Излизането на младото дружество на борсата също остава отворена възможност, посочват пожелалите анонимност източници на изданието.До момента The Honest Company е набрала финансиране за над 200 млн. долара от различни инвеститори, сред които компаниите за рискови инвестиции General Catalyst Partners и Lightspeed Venture Partners, както и финансовата корпорация Fidelity. В случай на сделка дружеството ще изплати на някои от инвеститорите си двойния размер на вложените суми.Според медийни публикации компанията, която продава бебешки пелени, почистващи препарати, козметични продукти и др., генерира около 300 млн. долара годишни приходи. Продуктите й се предлагат както в големи вериги за търговия на дребно като Target, така и посредством собствената й интернет страница.По-рано тази година The Honest Company стана обект на прицел от множество съдебни искове по обвинения, че предлаганите от нея продукти съдържат химикали, които от фирмата обявяват, че избягват в производството си, припомня Fortune. Алба неколкократно отрича подобни твърдения, като нарича заведените искове "необосновани" и насочени срещу компанията й, тъй като тя е "лесна мишена".Евентуална сделка би била втората покупка за над 1 млрд. долара от страна на Unilever на онлайн стартираща компания за потребителски стоки през това лято, пише изданието. През юли конгломератът придоби дружеството за мъжки приспособления за бръснене Dollar Shave Club срещу 1 млрд. долара. Месец по-късно пък Wal-Mart плати 3 млрд. долара за конкуриращата Amazon платформа за електронна търговия Jet.com , което допълнително подчерта факта, че продажбата им на по-големи групи може да е най-добрият вариант за стартиращите бизнеси в сектора и оцеляването им, отбелязва Fortune.


description: Германската компания купува 16.6% от щатската Navistar

title: Volkswagen засилва позициите си на пазара на камиони

maintext:
Volkswagen стъпва на пазара на товарни превозни средства в Северна Америка
© ARND WIEGMANN
Германският автомобилен концерн Volkswagen е договорил създаването на технологично и търговско партньорство с щатския производител на камиони Navistar, съобщава Reuters. Volkswagen също така ще придобие 16.6% дял в американската компания срещу 256 млн. долара.Сделката цели да понижи разходите и на двете компании за разработка на нови двигатели и да осигури на Volkswagen присъствие на пазара на товарни превозни средства в Северна Америка. Navistar търси партньор в областта на двигателите още от 2010 г., когато регулаторите в САЩ не одобриха разработения от компанията дизелов двигател за тежки камиони.Navistar ще започне да използва в своите камиони следващото поколение двигатели на Volkswagen, предназначени за марките MAN и Scania. "Световните регулации за вредните емисии стават все по-затегнати. Това създава технологични проблеми за компаниите, които могат да се решат с използване на една и съща концепция при двигателите, скоростните кутии и други системи", заявява оглавяващият подразделението за товарни автомобили на Volkswagen Андреас Ренхлер.За Volkswagen ползите ще дойдат по линия на икономия от мащаба, тъй като ще осигурява двигатели за около 84 хил. камиона на Navistar годишно. Те ще се добавят към годишните продажби на камиони и автобуси на германската компания, които достигат 179 хил.Volkswagen ще плати по 15.46 долара за акция на Navistar, което представлява 12% премия над пазарната им цена преди обявяване на сделката. Според условията на споразумението, подразделението на Volkswagen Truck & Bus трябва да задържи акциите на Navistar за период от минимум три години. Високопоставени мениджъри от двете компании ще договарят сътрудничеството за разработка и производство на нови продукти. По думите на Ренхлер на по-късен етап Volkswagen може да увеличи дела си в Navistar.Споразумените беше приветствано от анализаторите, тъй като подобрява възможностите на Volkswagen в бъдеще да отдели звеното си за камиони в самостоятелна компания. "Ако Volkswagen реши да направи първично публично предлагане на този бизнес, ще има по-голям успях, ако той има по-значимо глобално присъствие, включително на пазара в Северна Америка", заявява Арндт Елингхорст, анализатор в Evercore ISI.Според ръководството на Navistar сътрудничеството с Volkswagen ще доведе до синергии в размер на поне 500 млн. долара през следващите пет години. "В дългосрочен план възнамеряваме да разширим технологичните опции на споразумението и да предоставим на клиентите си най-доброто от двете компании", заявява главният изпълнителен директор на Navistar Трой Кларк. Той изтъква, че финансовите ползи от сделката ще дойдат основно по линия на сътрудничество в разработката и производството, а не от съкращаване на работни места.През миналия месец регулаторите в САЩ представиха нови екологични стандарти, които предвиждат понижаване на емисиите от парникови газове от средни и тежки камиони с 25% до 2027 г. Растящата финансова тежест за разработка на по-екологично чисти двигатели принуждава и други производители да търсят партньорства с конкуренти. През месец май Nissan купи 34% от акциите на Mitsubishi, а през 2013 г. Aston Martin се съгласи да продаде 5% от акциите си на Daimler в замяна на предоставяне на технологии за двигатели.


description: Великобритания

title: От всичко безплатно

maintext: Новото издание на Apple Music Festival ще бъде най-голямото до този момент, като за десетгодишнината си събитието предлага десет безплатни концерта в Лондон вместо обичайните за програмата му пет.Тази година в програмата са Елтън Джон, достигналите до номер 1 едновременно във Великобритания и САЩ с новия си албум The 1975, Алиша Кийс, OneRepublic, диджеят Калвин Харис, Роби Уилямс, Майкъл Бубле, хип-хоп изпълнителят Chance The Rapper, подготвящите втори албум Bastille, както и завръщащата се на сцената Бритни Спиърс. Изпълненията ще се предават на живо по стрийминг платформата на компанията – Apple Music.Поредицата от концерти ще се проведе между 18 и 30 септември в залата Roundhouse, домакин на събитието от 2009 г.Повече информация на applemusicfestival.com


description: Twitter е във все по-лошо положение, като приходите, растежът на потребители и популярността сред рекламодателите намаляват

title: Salesforce.com може да влезе в битката за Twitter

maintext:
© В© Robert Galbraith / Reuters
Salesforce е в серия от сделки, като от 2011 г. насам, по данни на Dealogic, компанията е изкупила над 70 фирми. Много от тях са малки по размер, но в последно време Salesforce се насочва и към по-големи, сред които придобиването през юни на софтуерната компания Demandware за близо 3 млрд. долара. Salesforce също така е преговаряла и за купуването на LinkedIn, която в крайна сметка бе продадена на Microsoft за 26.2 млрд. долара.
Купуването на Twitter би държало данните на компанията далеч от Microsoft и други конкуренти на Salesforce, сред които са и Oracle и IBM. Инвеститорите в Twitter отговориха с ентусиазъм на слуховете за бъдещето на компанията и акциите на социалната мрежа се повишиха с 21%. Twitter има огромен проблем със забавянето на растежа си на потребители и приходи.
Twitter не е единствената страна в потенциалната сделка, която има проблеми с растежа. Подобни тревожни тенденции се виждат и при Salesforce, където инвеститорите се опасяват относно посоката, в която Бениоф развива компанията. Анализаторът Брент Тил коментира, че покупката на Twitter би било постъпка, която много от инвеститорите смятат, че не е нужна на компанията. Salesforce вече има пълен достъп до потока със съобщения на Twitter заради споразумение на двете компании от юни 2012 г. Софтуерната компания използва тези данни, за да помага на своите клиенти да подобрявят маркетинговите си стратегии и контактите си с потребители.
Компанията за облачни услуги Salesforce.com има интерес към придобиване на Twitter, съобщава TechCrunch. Компанията на Марк Бениоф изглежда като най-вероятен купувач, въпреки че има слухове за интерес и от страна на Microsoft, Google и Verizon. Акциите на Twitter скочиха с 22%, след като слуховете се разпространиха на пазара и в момента пазарната капитализация на социалната мрежа достига 13.3 млрд. долара. Сделката обаче би повишила рисковете за Salesforce поне по две причини. Едната е, че темповете на растеж на Twitter се забавят, пада и популярността сред потребители и рекламодатели. Друг голям проблем е борбата на социалната мрежа с терористичната пропаганда в нея - не е тайна, че много организации разпространяват съобщения и привличат членове чрез нея.Salesforce все повече се доближава до целта си от 10 млрд. долара годишен оборот, като следващата цел пред компанията е това число да бъде удвоено в следващите няколко години. Бениоф вече обяви, че растежа на компанията му през следващото десетилетие ще бъде зависим от изкуствения интелект и неговото развитие. Бениоф вече изхарчи близо 700 млн. долара през последните три години в изкупуване на компании, фокусирани върху софтуер, който да развива човешки способности и да разпознава модели на държание. Този тип софтуер обаче изисква огромни количества данни, каквито Salesforce ще може да си набави чрез услугите на Twitter.Към негативната картина се добавя и предупреждението от компанията, че интересът на рекламодателите е по-нисък от очакваното. За купуване на Twitter се говори отдавна, като бъдещето на компанията бе основно свързвано с евентуално купуване от страна на Google – още една компания, която не успява да се конкурира успешно с Facebook в сферата на социалните мрежи. Инвеститорите на Salesforce пък, изглежда, не приемат добре слуховете за закупуване на Twitter и техните акции се понижиха с почти 6%.


description: Проектът ще бъде финансиран с 25 млн. лв. по оперативна програма "Региони в растеж"

title: Пътят Пловдив - Асеновград ще стане четирилентов след ремонт

maintext:
В момента има по една лента за посока, но заради широчината на шосето често се правят изпреварвания при насрещен трафик и тежки катастрофи с жертви има почти всеки месец.
© Цветелина Белутова
Западната дъга вече е изцяло готова
Западната дъга на околовръстния път на София ще може да се ползва в цялата си дължина от вторник, когато ще бъде открит нейният втори участък. Той е с дължина пет километра и половина, започва при моста над река Какач и свършва с вливане в Северната скоростна тангента. Първият участък от дъгата беше пуснат през декември миналата година, като започваше от края на магистрала "Люлин" и стигаше до пътния възел с бул. "Сливница". С пускането на Западната дъга се осигурява бърз достъп до "Ботевградско шосе" и магистрала "Хемус", а през вече съществуващия участък на околовръстното и до "Цариградско шосе" и магистрала "Тракия".
Километър от втората част на Западната дъга излиза около 20 млн. лева, което се обяснява с няколкото сложни съоръжения по нея - четири надлеза и един подлез. Нужните за реализацията на проекта почти 102 млн. лева бяха осигурени по програма "Транспорт", а изпълнител на проекта бе консорциум между "Джи Пи груп", "Автомагистрали – Черно море" и "Пътстройинженеринг".
Пътят Пловдив - Асеновград ще бъде ремонтиран и ще стане четирилентов. Това съобщи министърът на регионалното развитие и благоустройството Лиляна Павлова на форум в Пловдив. В момента има по една лента за посока, но заради широчината на шосето често се правят изпреварвания при насрещен трафик и тежки катастрофи с жертви има почти всеки месец.Инвестицията за ремонта e по линия на оперативна програма "Региони в растеж", като за целта са предвидени 25 млн. лева. Очаква се отваряне на обществената поръчка и ако няма обжалване, може да бъде избран изпълнител още през октомври и реализацията на проекта да започне максимално бързо, се казва в съобщение на пресцентъра на Министерството на регионалното развитие и благоустройството.Това е една от най-големите инвестиции в пътен ремонт по оперативната програма. Участъкът не само свърза Пловдив с община Асеновград, но е и основно направление за пътуващите към областите Кърджали, Смолян и Хасково. Трасето се явява основна пътна връзка и на туристите с курорта Пампорово и други туристически дестинации в Родопите.Регионалният министър припомня, че със средства от бюджета се ремонтира и пътят Асеновград – Смолян. С осигурени допълнителни средства се работи по тунелите и полутунелите, правят се обрушвания на скатовете на всички критични места, за да бъдат предотвратени свличанията, допълни Павлова.


description: Депутатите решиха окончателно полученият в натура доход от служителя или управителя на фирмата да се облага със ставка от 10 на сто; Бившият финансов министър Стоян Александров е разследван за лихварство, съобщи говорителят на главния прокурор Румяна Арнаудова пред bTV; Прокуратурата е протестирала оправдателната присъда на бившия зам.-председател на 42-то Народно събрание и на ДПС Христо Бисеров; Още две обвинения срещу кмета на Перущица Ради Минчев повдигна Окръжната прокуратура в Пловдив.

title: Вечерни новини: 15 септември

maintext:
8% е през август равнището на безработицата в България според данните на Агенцията по заетостта. В края на август в бюрата по труда са регистрирани малко над 261 хил. безработни - 6500 по-малко на месечна база и с над 42 хил. на годишна.
Фотограф: АНЕЛИЯ НИКОЛОВА
Фотограф: ЮЛИЯ ЛАЗАРОВА
, ако той е свързан с употребата на собствени, наети или предоставени за ползване активи (служебни автомобили, телефони, имоти). Това стана с приети на второ четене промени в Закона за корпоративното подоходно облагане.Новият ред за облагане е свързан с данък "уикенд" и елиминира част от бюрокрацията, тъй като без него фирмите трябваше да начисляват данък общ доход и осигуровки при ползването на фирмен автомобил или телефон за лични нужди.Проверката е започнала на 8 септември и се води от Софийската градска прокуратура. Тя е за периода 2002 – 2016 г., докато Александров е бил директор на банка, но в качеството му на физическо лице. В ефира на телевизията трима души разказаха, че са вземали заеми от Александров с лихви, включително и скрити, и са им начислявани наказателни лихви от 0.5% за ден просрочено задължение., министри и магистрати да се разглеждат от Специализирания съд вместо от Софийския градски съд, както в момента. ВСС одобри принципно проекта за изменение на Наказателно-процесуалния кодекс (НПК) със забележки, от които основната е тези дела не трябва да бъдат прехвърляни в компетентността на Специализирания съд. Основният аргумент на съдебния съвет е, че според предлаганите промени водещ за прехвърлянето на делата е субектът на извършване на престъплението, т.е. хора с имунитет - депутати, министри, магистрати и др., а не материята им, т.е. вида на деянието. Това според ВСС ще превърне Специализирания съд в специален и извънреден, което противоречи на конституцията., която беше постановена в началото на юли от Софийския апелативен съд (САС) по обвинението му за данъчни престъпления и пране на пари. Това показа справка на "Дневник" в САС, където е подаден протестът. Предстои САС да изпрати материалите по делото до Върховния касационен съд (ВКС) заедно с прокурорския протест за произнасяне на върховните магистрати. Срокът за обжалване бе 15-дневен след постановяване на присъдата, но заради съдебната ваканция делото все още не е стигнало до ВКС. След близо две години Бисеров беше изправен пред съда с три обвинения: за неплатени данъци в размер 19 хил. лв., за недеклариране на сделки на валутни ценности и че не е декларирал пред Сметната палата 700 хил. лв. по банкови сметки в Швейцария.Първото е, че от март 2013 до март 2014 г. като кмет на общината Минчев е присвоил 12 400 лева общински пари по сключени договори с две дружества от София. Двете софийски фирми твърдят, че не са подписвали такива договори, разясняват от прокуратурата. Другото обвинение срещу Минчев е за фалшифициране на документи по обществената поръчка от 130 хил. лева за свлачището край Перущица. Преди това той бе обвинен и за поискан подкуп от 40 хил. лв. В ДСБ, чийто кмет е Минчев, смятат, че става дума за атака от ГЕРБ. В четвъртък ген. Атанасов от ДСБ предположи, че причината за нея е отказът на партията да се явят заедно с ГЕРБ на изборите за президент.Първокласниците тази година са около 900 по-малко в сравнение с миналата година, като заради демографската криза 27 училища се закриват, предимно основни. По данни на синдикатите около 21 000 ученици остават извън образователната система – 11 хил. са необхванати, а близо 10 000 са напуснали страната. Новата учебна година започва с нов закон за предучилищното и училищното образование, като промените ще засегнат предимно първокласниците и петокласниците, които ще учат по нови програми.


description: DAX се покачва с 0.70%, като за втори ден акциите на Deutsche Bank отварят с повишение. Днес книжата поскъпват с 2.09%, оттласвайки се от историческо...

title: Европейските акции отчитат повишения

maintext:
DAX се покачва с 0.70%, като за втори ден акциите на Deutsche Bank отварят с повишение. Днес книжата поскъпват с 2.09%, оттласвайки се от историческо дъно. Вчера те не успяха да се задържат на зелена територия. Всички емисии в САС 40 имат поскъпване, а индексът се покачва с 0.84%. С малко над половин процент напредва FTSE 100, поведен от акциите на Rio Tinto, които поскъпват с 1.95%. Сините чипове на Европа се придвижват нагоре, като Euro Stoxx 50 нараства с 0.90%,
Информацията е актуална към 10:15ч.


description: Притесненията около Deutsche Bank докарха акциите й до рекордно 30-годишно дъно и асоциации с 2008 г.

title: Шшшт, не споменавайте Lehman

maintext:
" В нито един момент не съм искал от канцлера подкрепа. Нито пък съм предлагал нещо подобно"
Джон Краян, главен изпълнителен директор на Deutsche Bank.
Когато една банка влезе в оправдателен режим, че няма нужда от спасяване, независимо дали е здрава или не, вече има проблем. Когато обаче акциите са в свободно падане до многогодишни дъна и започнат публично да я сравняват с Lehman Brothers, няма много друг избор.В тази патова ситуация се оказа Deutsche Bank в последните месеци след Brexit и особено след като беше заплашена от 14 млрд. долара (малко по-малко от пазарната й капитализация в момента) глоба в САЩ за ролята й в надуването на ипотечния балон преди десет години. Практиката досега е финансовите институции да се договарят за доста по малки суми от първоначално обявените, но въпреки това страховете на инвеститорите ескалираха. И финансовите трусове в най-голямата европейска банка, с размер около 60% от БВП на Германия, но с дериватни експозиции, надвишаващи в пъти тези на целия ЕС, изведнъж от тема за експерти и конспиративни блогове се превърна във водеща новина за мейнстрийм медиите. Дотолкова, че публикация в Die Zeit във вторник, че правителството на Ангела Меркел подготвя план за подкрепа на Deutsche Bank при нужда, предизвика бурни и категорични опровержения и от двете замесени страни. А след като в четвъртък Bloomberg съобщи, че хедж фондове, търгуващи деривати през DB, намаляват експозициите си и изтеглят свободния си кеш, сривът продължи и в Ню Йорк и книжата на банката загубиха нови 6.6% от стойността си - нещо, на което DB отново реагира с уверения във финансовата си стабилност. А при началото на търговията в петък цената беше с 8.7% надолу до нива под 10 евро.Паралели с колапса на американската инвестиционна банка естествено могат да се направят, но и разликите не са малко. На първо място, за разлика от Lehman Deutsche Bank е търговска банка и като такава има достъп до ликвидността на ЕЦБ, която напоследък се раздава щедро и безплатно. Освен това DB има зад гърба си и държавната гаранция на депозитите, което намалява рисковете от паническо бягство поне на широката база от дребни вложители. Същевременно обаче и при практически нулевите лихви по депозитите за тях няма и много стимули да са лоялни, а и границата от 100 хил. евро далеч не е достатъчна защита, особено за корпоративните клиенти.Самата банка също далеч не е изчерпала опциите си. Засега основните страхове на инвеститорите са, че тя ще прибегне до увеличение на капитала при рекордно ниски цени на акциите за последните над 30 години, което ще разводни дела им. До голяма степен тези страхове се усилват и от новите правила в Европа, които забраняват държавна помощ, без акционерите и кредиторите да са поели загуби. Към момента банката декларира 11.5% адекватност на капитала от първи ред, което по различни оценки й дава възможност за от 4 до 6 млрд. долара загуба, преди да й трябва свеж капитал. Също така пред нея седят и възможности за продажба на активи, спиране на лихвени плащания по определени класове подчинен дълг и нови съкращения наред с обявените вече. Поелият кормилото на банката тази година Джон Краян вече обяви реорганизация, която ще включва и освобождаване на около 15 хил. от над 100-те хиляди заети в цялата група.Друга ключова разлика е, че урокът от Lehman също е налице. Тогава тя беше оставена да потъне до известна степен и съзнателно, с идеята да се демонстрира, че данъкоплатецът няма да поема загубите винаги. Ефектите на пълно замръзване на ликвидността на пазарите не бяха предвидени. Сега за всички е ясно, че Deutsche Bank е много по-системно голяма като размер и системно важна на глобално ниво. Колосалният й баланс от деривати прави невъзможно да се предвиди кой, колко и по какви неведоми пътища е изложен към рискове от колапса й и й залепи етикета от МВФ, че е най-големият източник на системен риск във финансовия свят. Всичко това предполага, че ако ножът опре о кокала, вероятно и централните банки, и политиците няма да са склонни да оставят нещата без бой.Това обаче не значи, че вземането на решение ще е лесно. Пред германския канцлер стои сложно вътрешно-, а и външнополитическо жонглиране. На местния фронт Меркел досега демонстрира твърдост, че за ново банково спасяване не може да става и дума. Насред все по-разклащащите й се позиции и година преди парламентарните избори, ако й се наложи да вземе обратното решение, това може да коства политическата й кариера.В международен план позицията й е още по-сложна. Досега от позицията си на фискално консервативен пуритан Германия диктуваше на страните от южната периферия как да се справят със собствените си проблемни банки. Ако Берлин и Франкфурт се впуснат в спасителни операции, особено такива, заобикалящи новите европейски правила, това ще подкопае тотално трудно изкования банков съюз и ще даде своеобразен картбланш и на правителствата в Гърция, Италия, Испания и Португалия при нов трус да действат по същия начин. Меркел и германските представители в ЕЦБ имат и много крехки и сложни взаимоотношения с президента на институцията Марио Драги. Ако досега те критикуваха неортодоксалните политики на отрицателни лихви и печатане на пари (и ги обвиняват за част от проблемите на германските банки), при нужда от кризисни мерки в DB те може да трябва да направят доста отстъпки. Дори и изказвания, които в нормална ситуация биха звучали комично, като това на Йъгът Булут, съветник на премиера Реджеп Ердоган, че Турция трябва да се замисли за суверенен фонд, чрез който да придобие Deutsche Bank, сега за Берлин са трудни за контриране - най-малкото на фона на изнервената ситуация около бежанските вълни и ролята на Турция като буфер за тях.Ако трябва да сме честни, глобалната обвързаност на DB и страхът от криза в стил 2008 г. дават на Меркел и силни козове при евентуални преговори, макар че тя едва ли ще е очарована да ги ползва.А докато й се наложи, полезният, или поне най-малко вредният, ход засега изглежда стратегията на отричането.То обаче също не е безрисково - с всеки нов спад на акциите на банката набирането на капитал става все по-трудно за реализиране и преглъщане. И все повече заглавията за нов Lehman ще се превръщат в самосбъдващо се пророчество.


description: До момента "Дуард" е вложила в начинанието си над 100 хил. лв.

title: Българска компания ще продава игри с добавена реалност във Великобритания

maintext:
Играта комбинира традиционния пъзел с технологията "добавена реалност"
© Капитал
Тогава те все още не са навлезли масово на пазара, а и до момента не са разгърнали пълния си потенциал, смята Цветков. Въпреки това набират все по-голяма популярност заради приложения като Pokemon GO, които показват възможностите на новите технологии на хората. За момента в компанията са инвестирани над 100 хил. лв. Парите идват от частни лица, които Цветков не пожела да назове, но каза, че са хора, с които екипът на "Дуард" има общи интереси в разработването на аугментираната реалност.
За момента дружеството разработва предимно продукти, насочени към децата. "Децата най-бързо се адаптират към новите технологии и те най-бързо приемат добавената реалност", казва Цветков. Интерес има и от маркетинг сектора, като "Дуард" са разработили и кампания на KFC, която използва технологията на добавената реалност. По думите на Цветков технологията тепърва ще се развива и
В момента "Дуард" залага предимно на един продукт, разработен за общия пазар – играта "Червената шапчица". Тя представлява пъзел, който, след като се сглоби, оживява на екрана на мобилните устройства, поддържащи операционните системи iOS и Android.
Българската компания за продукти с добавена реалност "Дуард" ще започне да продава детската си игра "Червената шапчица" във Великобритания. Това е основният продукт на компанията, който в момента се разработва за английския пазар. Емил Цветков, съосновател на "Дуард", коментира пред "Капитал", че очаква продуктът да се позиционира успешно на английския пазар, където технологията на добавената реалност вече е навлязла."Дуард" е българска компания, основана преди две години с цел създаване на продукти, използващи добавената реалност като технология.тогава "Дуард" ще се насочи и към други възрастови групи и сфери, различни от създаването на игри.Погледнат през приложението, пъзелът се появява под формата на триизмерна холограма и се превръща в игра, която може да бъде гледана от различни ъгли и съдържа различни мисии, които дават на децата един по-различен поглед към известната приказка.Основното препятствие пред играта е, че хората не разбират какво точно е добавената реалност и не могат да я различат от обикновените игри в магазина. Според Цветков отзивите от тези, които са имали досег с нея, са много добри и все още няма недоволни клиенти. По данни на компанията в България от играта са продадени над хиляда бройки, като целта е този резултат да бъде надхвърлен няколко пъти на Острова. "Навън добавената реалност не е толкова далечна технология и се използва на много места, например в музеи, затова очакваме играта да се приеме по-добре в Англия", казва още Цветков.От "Дуард" планират да стъпят и на целия англоезичен пазар, включително и САЩ. Цветков казва, че българският пазар за подобни продукти е малък. Работи се и върху това играта да бъде разработена изцяло в дигитален вариант, което би улеснило разпространението ѝ. Компанията разработва и авторска игра с добавената реалност, която ще бъде насочена към тийнейджърите. "Играта ще бъде коренно различна от сегашния ни продукт и трябва да излезе към края на годината", обясни Цветков.


description: Държавната компания е дала на водено от компанията обединение над 100 млн. лв. за три години

title: НКЖИ възложи пореден договор за над 28 млн. лв. на "Водстрой 98"

maintext:
Оглавяваната от Милчо Ламбрев държавна компания от години раздава стотици милиони чрез рамкови споразумения на един и същ ограничен кръг от фирми
© Мария Съботинова
Това е най-големият договор на консорциума на "Водстрой" от сключването на рамковото споразумение досега.
Национална компания "Железопътна инфраструктура" (НКЖИ) възложи пореден договор на "Водстрой 98". Последната поръчка е за 28.5 млн. лв. с ДДС на обединение "ЕТС технолоджи", съставено от строителните компании "Водстрой 98", "Хидрострой" АД, "Балкантел" и "Бонети", става ясно от регистъра на обществените поръчки. Той е за "електрификация на 83-а железопътна линия Симеоновград - Нова Загора". С този договор сумата, предоставена от държавната компания на сдружението "ЕТС технолоджи" от 2013 г. насам, надхвърля 100 млн. лв. Другите две избрани за подобни дейности обединения нямат почти нищо поръчано.Допреди три месеца "Водстрой 98" се свързваше в сектора с депутата Делян Пеевски и за 3-4 години натрупа обществени поръчки за над 800 млн. лв. През юни компанията беше продадена на "Хидрострой" с мажоритарен собственик Велико Желев. Освен в "ЕТС технолоджи" двете компании си партнираха преди сливането и в обединението, изградило Северната скоростна тангента. Позициите в железопътното строителство на "Водстрой 98" бяха изтъкнати от Велико Желев като една от причините да купи компанията.В "ЕТС технолоджи" "Водстрой 98" държи 40-процентов дял, "Хидрострой" и "Балкантел" са с по 25%, а "Бонети" - с 10%. През 2012 г. обединението се явява заедно с осем други участника в търг на НКЖИ за сключване на 4-годишно рамково споразумение за "Рехабилитация и модернизация на високо-, средно- и нисковолтови съоръжения, слаботокови, осигурителни и телекомуникационни съоръжения, които осигуряват нормалната експлоатация на жп инфраструктура".Държавното предприятие избира три потенциални изпълнителя за въпросните дейности, но от сключваните впоследствие договори излиза, че те са възлагани почти само на обединението на "Водстрой 98". От 2013 г. досега то има 14 договора за над 108 млн. лв. Другите изпълнители на рамковото споразумение са сдружение "ЕМИС 2012" (съставено от "Енемона" и "Мармет") и "Консорциум ТБС 2012 - 2016" ("ГБС", "Инфраструктурно строителство", Държавно предприятие "Транспортно строителство и възстановяване"). "Емис" има 5 договора за малко над 7 млн. лв. без ДДС, а "Консорциум ТБС" - един договор за 309 хил. лв. Само от началото на тази година "ЕТС технолоджи" има 6 договора с НКЖИ за близо 44 млн. лв. без ДДС, или за половината от спечелената сума. Срокът на рамковото споразумение изтича през декември.За всеки от договорите е провеждан вътрешен конкурс с покани до трите потенциални изпълнителя. От протоколите става ясно, че в спечелените процедури "ЕТС технолоджи" дава най-нисък срок за изпълнение и най-ниски цени и конкурентите му нямат шанс. Разследване на "Капитал" от март 2016 г. показа, че НКЖИ - собственикът на жп мрежата у нас, от години раздава стотици милиони чрез рамкови споразумения на един и същ ограничен кръг фирми, сред които се открояват "Водстрой 98" фирмите на депутата от ДПС Илия Илиев и " Крам комплекс " на Симеон Кралев. През юни Софийската градска прокуратура повдигна обвинение на Антон Гинев - бивш зам.-министър на транспорта и шеф на НКЖИ в периода 2006 - 2009 г., заради сключвани неизгодни договори.Държавната компания преразпределя и още стотици милиони еврофондове за реконструкция на жп мрежата. За последната голяма поръчка от 120 млн. лв. беше избрана неизвестната в сектора хасковска компания АБ . Според представители на бранша това е новата строителна фирма под контрола на Делян Пеевски . Тя повтаря модела на "Водстрой" - закъсал местен играч започва да печели големи поръчки и взема финансиране от държавната ББР, в случая с АБ кредитът е от август и е за 29 млн. лв.


description: Осакатената при фалита на КТБ банка се оказа желана за покупка от осем кандидата и е на път да се размине с ликвидацията

title: Малката победа на "Виктория"

maintext:
Цветелина Бориславова иска да влее "Виктория" в БАКБ, за да спечели от бизнес комбинация
© Анелия Николова
Основните кандидати идват от банковия сектор, застраховането, телекомуникациите и картовите разплащания.
Само допреди месец перспективите пред дъщерната КТБ банка Виктория не бяха никак обнадеждаващи: банка джудже на пазара, без клонова мрежа и със скромен кредитен портфейл, който не носи достатъчно приход, че да я изведе на печалба. След два опита за продажба , които явно не предизвикаха желания от регулатора интерес, беше въпрос на време БНБ да се намеси, като отнеме най-ценното - лиценза й. Изведнъж обаче нещата коренно се промениха - банката стана желан обект за придобиване, като в конкуренция за нея се впуснаха осем кандидата, макар и засега само на ниво писма за намерение. Сред тях са вече опериращи банки, както и най-големият телеком в страната - БТК. Или накратко - кандидати, които трудно може да се намери основание да не бъдат допуснати нататък в процедурата и да се пристъпи към ликвидация.Всеки вижда я нея нещо интересно за себе си: достъп до банковия пазар, възможност за придобиване на подценен актив, навлизане в нови ниши... За повишения апетит спомогна и успешното преминаване през прегледа на качеството на активите й, извършена от PwC - одитор от "голямата четворка". При такъв развой на събитията шансовете за сделка значително се покачиха, а с това се отваря възможност за бъдещия й нов собственик да придобие ключово предимство спрямо конкурентите си. А за кредиторите на КТБ евентуалната сделка се измерва във възможност за възстановяване на по-съществена част от около 40 млн. лв. капитал и още 87 мн. лв. депозити в масата на несъстоятелността. Затова е важно синдиците на КТБ, които организират продажбата, да предложат открито и честно състезание, в което да осребрят високия интерес към "Виктория". За да се изпълни този сценарий, е определящо поведението на Българската народна банка (БНБ), която след последните постъпили заявки ще бъде изправена пред истинско предизвикателство да удържи или пък да промени досегашната си позиция, че не би одобрила местни икономически групи без опит в банкирането да навлизат на пазара.За 22 години съществуване банката не можа да се оттласне от трудностите на бутиковия си размер, който я правеше не особено ключова в структурата на собственика си. Дълги години това беше гръцката Emporiki, а след това премина към банката майка - френската Credit Agricole, докато в началото на 2014 г. не беше оповестена продажбата й на КТБ . В последните години тя трупаше хронични загуби, което до голяма степен се дължеше на изчистването на баланса й в подготовка за продажба. Сделката беше финализирана буквално седмица преди затварянето на новия й собственик . По това време тя има активи под 500 млн. лв., като по информация на "Капитал" платената сума за нея е била между 2 и 4 млн. лв. Договорката е включвала и оставянето на депозит от 116 млн. лв. в банката, с които да се рефинансират задълженията й към предишната й централа.Така малката "Креди агрикол" също се оказа във въртопа на фалита и длъжник на КТБ, като беше затворена заедно с нея, а впоследствие и прекръстена на "Виктория", какъвто е бил предварителният план. За да посрещне тегленията от вложители, БНБ реши назначените квестори на банката да разпродадат портфейли корпоративни, потребителски заеми и ипотеки . Така тя сама посрещна ликвидните си нужди и осигури ресурс за преструктуриране. То отне няколко месеца, през които бяха закрити всички клонове без този, в който се помещава централното управление. Съкратен бе и почти целият персонал, като операциите на банката се ограничиха между управлението на малко на брой останали непогасени кредити и депозити, чиито титуляри чакат падеж, спокойни, че парите им са гарантирани от държавата.Към края на миналата година активите й се бяха стопили до 167 млн. лв. Натрупаните загуби бяха изяли собствения й капитал до 10.9 млн. лв. При този темп на развитие нивото му вървеше под регулаторния минимум, когато БНБ е длъжна да се намеси. Затова и при първото обявяване на процедурата за продажба направи впечатление голямото бързане, което синдиците обясниха с аргумента, че "Виктория" е "бързо развалящ се актив от масата на несъстоятелността" на КТБ. Първото набиране на заявки за участие в процедурат а привлече Инвестбанк на Петя Славова и консорциум около свързания с Алексей Петров застраховател "Лев инс", в който участват австрийският Kerbler Holding и варненската "Агро резерв".Потърсена за коментар, тогава банкерката заяви, че иска "Виктория", за да я слее с Инвестбанк, при което се надява да отчете печалба от бизнес комбинация. От застрахователната компания пък обясниха, че и друг път са проявявали интерес към банката, защото тя би могла да им помогне да пораснат на пазара. Заради индикации, че БНБ не би одобрила първите двама кандидати, имаше втори рунд на набиране на оферти. В него се включи "Евро-финанс" - дружество от групата на "Еврохолд България", в която също има застраховател - "Евроинс". Официално участието на българския играч в консорциума е 25%, а останалото се държи от Hanson Holdings Lux - дружество Hanson Asset Management.Междувременно писма за интерес са изпратили строителната Zaghloul Holdings - Egyptian Engineers Group, както и "Транзакт Юръп холдингс", но за това се разбра впоследствие. Според запознати с процедурата египетската компания, която има инвестиции в жилищни комплекси, хотели, молове и увеселителни паркове в африканската държава, не е давала индикации, че поддържа предложението си, така че не се възлагат особени надежди на участието й в процедурата. Другият кандидат обаче е интересен, защото за него има бизнес смисъл в придобиването на банка и би могъл да отговори на високите изисквания на регулатора. Компанията се занимава с картови разплащания и платежни услуги по целия свят през високоспециализиран център в България. Собственост е на група физически лица, сред които Ейбрахам Чесед (САЩ), Йехуда Авганим (САЩ) и Фалк-Уве Пройснер (Германия). Преди две години те получиха одобрението на регулатора да купят дружеството за бързи кредити "Ти Би Ай кредит" , което им даде достъп до изградената система за acquiring (услуги по обработката на разплащания с дебитни или кредитни карти при електронна търговия). Любопитно е защо, когато са договаряли сделката с холандско-израелския холдинг Kardan, "Транзакт Юръп холдингс" не са включили в сделката и банката му в България. TBI Bank бе продадена едва през тази година на латвийската 4finance Holding за 69 млн. евро. От компанията кандидат не успяха да отговорят на въпросите на "Капитал" до редакционното приключване на броя.Третата покана за подаване на писма за интерес се оказа най-плодотворна, въпреки че бе отправена в мъртвия за корпоративни сделки летен сезон. От 24 август до 16 септември със заявки се включиха още трима кандидати - Българо-американска кредитна банка (БАКБ) на Цветелина Бориславова, Търговска банка Д на Фуат Гювен и Българската телекомуникационна компания (БТК) на Спас Русев. "Капитал" не успя да се свърже с Бориславова, но пред вестник "БанкерЪ" тя обяснява интереса към "Виктория" с възможността да я влее в БАКБ, с което да подпомогне процеса на банкова консолидация в страната. От Търговска банка Д също са разглеждали възможността за евтина покупка на капитал, евентуалното поемане на подценени активи и разработените IT продукти. Там обаче все още нямат ясна визия дали биха слели банките. Ако подкрепят интереса си с конкретна ценова оферта след дю дилиджънса (финансово-счетоводната оценка) на "Виктория", всеки от двамата кандидати има шанс да получи одобрението на регулатора. И двете банки са от малките на пазара, на който консолидацията се счита за крайно наложителна и регулаторът е склонен да я подкрепя. Те се показаха и като добре капитализирани и адекватно провизиращи кредитите си институции по време на проверката на качеството на активите (AQR) и стрес тестовете.Всъщност, AQR-а и стрес тестовете са причината за отключването на сериозния интерес към "Виктория", коментират експерти. От една страна, резултатите на банката са добри - пренебрежимо малки са наложените корекции, а показателите й за капитал от първи ред и капиталова адекватност са много по-високи от средното за пазар а. За това спомогна превръщането на 30 млн. лв. подчинен срочен дълг в капитал, както и приходът от продажбата на Visa International . Счетоводната техника бе приложена през февруари, за да се увеличи капиталът й и така банката да получи допълнително време за търсене на подходящ нов собственик. От друга страна, проверката във "Виктория" бе извършена от PwC - одитор от така наречената "голяма четворка" в бизнеса, което дава увереност на инвеститорите за качеството на активите й.Макар че едва ли точно това е причината за заявяването на интерес, любопитно е и намерението на БТК, която също беше част от корпоративната империя около КТБ и собственика й Цветан Василев, да се включи в състезанието за "Виктория". Не за пръв път играч от телекомуникационния пазар поглежда към възможността за консолидация с финансова институция. Telenor например има подобен модел в съседна Сърбия, а също и в Пакистан. Той осигурява достъп до още по-широка мрежа от клиенти, на които се предлагат допълнителни услуги, като в същото време по-ефективно се управляват паричните потоци. Наскоро контролен дял в БТК бе придобит от консорциум, воден от Спас Русев , като по всичко изглеждаше, че той ще търси бърза препродажба. Сега обаче консолидирането на телекомуникационния бизнес с банка и възможността за предлагане на мобилни разплащания би могло да означава курс към реално управление и разрастване на бизнеса или за търсене на по-висока цена при излизането.Според експерт от консултантския бранш сделки като тази за "Виктория" се сключват на около 30-40% от стойността на собствения капитал, което означава, че цената за банката би могла да е от порядъка на 12 млн. лв. Долу-горе на толкова се оценява и лицензът й, който за някои от участниците е важен, защото през банка в България биха могли да работят на територията на целия Европейски съюз. Ключови за успеха на продажбата ще бъдат преговорите за задълженията, които "Виктория" има към КТБ. Първоначално те бяха над 116 млн. лв., но след преобразуването на част от него в капитал, сумата му се сви на 87.6 млн. лв. По информация на запознат с процедурата, депозитът е 3-годишен и все още не е падежирал, което означава, че опциите за купувача са или да го изплати веднага след затварянето на сделката, или на падеж, когато обаче ще дължи и лихвена доходност. И в двата случая има поле за преговори за отстъпка от номинала на задължението.


description: Историята на бразилския аниматор Маурисио де Соуса за това колко е важно да си упорит в преследването на мечтите си

title: Живот като на... комикс

maintext:
80-годишният художник работохолик продължава да управлява бизнеса си и няма никакви намерения да се оттегля
---
Снимката се разпространява под лиценз Creative Commons Attribution 2.0 Generic
[Senado Federal]
Днес го наричат бразилския Уолт Дисни, комиксите и книгите му са продадени в над 1 млрд. копия, а нарисуваните от него герои красят стотици стоки. Компанията му продуцира анимационни филми и театрални продукции, управлява тематичен парк, произвежда компютърни игри и плюшени играчки. Всичко това обаче е можело и да не се случи, ако 19-годишният Маурисио де Соуса не е бил изключително упорит в преследването на мечтата си пред близо шест десетилетия.Тогава младежът, който рисува комикси още от дете, решава, че ще стане професионален художник-аниматор и напуска родния си град, за да се премести в Сао Пауло, където да осъществи намерението си, разказва BBC. Първоначалният му план е да рисува комикси за вестник. След неколкократни откази и обяснения, че творбите му не са достатъчно добри, Маурисио измисля нов начин, по който да подходи към мечтата си. Идеята му е да си намери друга работа във вестник и продължи да рисува и да усъвършенства уменията си в свободното си време – като междувременно не спира да опитва да получи одобрение на комиксите си. И така, въпреки че при вида на кръв му прилошава, през 1954 г. младежът започва работа като криминален репортер в едно от най-известните бразилски издания – Folha de Sao Paulo.Отнема му пет години, докато творбите му бъдат приети от редакторите. Първият му комикс – за куче, потънало във философски разговор, се оказва достатъчно успешен, за да може Де Соуса да напусне репортерското поприще и да се захване с рисуване на пълно работно време.Днес 80-годишният художник работохолик вече е мултимилионер, макар и да не обича да говори за пари. Въпреки напредналата си възраст творецът продължава да управлява бизнеса си и няма никакви намерения да се оттегля.Най-популярният му образ е 7-годишно момиченце на име Моника, което рисува за първи път през 1963 г. Тя носи името на една от дъщерите му и е упорито дете, което оглавява банда приятели.Приключенията на Моника постепенно печелят привърженици, а Маурисио следва един от най-важните бизнес уроци, който е научил от майка си – "че ако искам да съм аниматор, трябва да рисувам сутринта, а следобед да управлявам бизнеса си". Междувременно наема хора, които да му помагат с работата, и обикаля Бразилия, за да продава комиксите си и на други вестници. В рамките на три години рисунките му са публикувани от над 400 издания, а постъпленията му скачат. Днес основните приходи на компанията му Mauricio de Sousa Producoes идват от лицензионни права – героите му могат да се видят на всякакви продукти от пелени и облекла до мебели и хранителни стоки.Допълнително признание му носят и усилията му да използва творбите си, населявани от над 200 различни образа, за каузи като защита на тропическите гори, борба с тютюнопушенето и наркотиците, ваксиниране, достъп до чиста вода, борба със замърсяването и др. За работата си Маурисио де Соуса получава отличие от Панамериканската здравна организация, а през 2007 г. Моника става първият измислен герой, който е обявен за посланик на УНИЦЕФ.


description: Ремонтът едва ли ще приключи преди началото на българското председателство на Съвета на ЕС

title: "НС груп" и "Водстрой 98" са кандидатите за ремонта на зала "Света София" в бившия партиен дом

maintext:
© ЮЛИЯ ЛАЗАРОВА
Обединението "НС груп" е предложило по-кратък срок и по-ниска цена и е логично да бъде избрано за победител.
).
Едва три кандидата подадоха оферти в поръчката за над 23 млн. лв. за преустройство на зала "Света София" в сградата на бившия партиен дом. "Булстрой груп" отпадна заради ограничително условие за достъп до класифицирана информация и така останаха само два строителя - "Водстрой 98" и "НС груп" ДЗЗД, в която участват "Електрон прогрес" и "АТ инженеринг 2000". Ценовите оферти, които бяха обявени на 17 септември, показаха, че и двата участника имат почти еднакви предложения. Ценовата оферта на "Водстрой 98" е близо 18.46 млн. лв. без ДДС, а тази на "НС груп" ДЗЗД е 18.41 млн. лв. без ДДС. И двете оферти са по-ниски от цената, посочена като максимална в описанието на поръчката - 18.48 млн. лв. без ДДС.Критериите за оценка на икономически най-изгодната оферта са предложена цена с тежест 85% и срок на изпълнение с тежест 15%. "Водстрой 98" предлагат срок за изпълнение 23.41 месеца, което им е донесло оценка 9.355 от комисията, която е заседавала на 14 септември. "НС груп" ДЗЗД пък ще изпълнят проекта за 21.9 месеца, за което получават максимален брой 10 точки.Тъй като обединението "НС груп" е предложило по-кратък срок и по-ниска цена, логично е да бъде избрано за победител. По-големият въпрос около поръчката е дали ще остане като част от бюджета на българското председателство на Съвета на ЕС, което започва на 1 януари 2018 г. Съдейки по предложените срокове, преустройството на залата може да бъде готово най-рано до края на лятото на 2018 г., т.е. след края на шестмесечното ни председателство.По сходен начин имаше притеснения и за поръчката за ремонт на НДК, което е най-важната локация за събития от председателството. Там сроковете се скъсиха и предстои да бъде избран изпълнител съвсем скоро, а ремонтът да приключи малко преди началото на председателството.На условието за допуск до класифицирана информация отговарят малко строителни компании, което доста ограничи кръга от потенциални участници. Причината е, че рядко се налага, а за издаването му всеки собственик трябва да разкрие много информация за себе си и компанията пред службите.Сред малкото с такъв документ е "Водстрой 98", която до неотдавна се свързваше с Делян Пеевски (депутатът получи допуск за рекордно кратко време, когато искаше да оглави ДАНС, а новият собственик на компанията е "Хидрострой""АТ инженеринг 2000" пък го придоби покрай кандидатстването си в приватизацията на "Техноекспортстрой". Тогава сделката беше платена от КТБ, а по-късно "Техноекспортстрой" също се сочеше за близка до Пеевски. При "Електрон прогрес" на Георги Крумов допускът е логичен, защото компанията работи по военни проекти.


description: И още: "Комерсант": Българският хъб е месо без кокал; Вие прости ли сте?

title: Мнения Daily: Защо в България така пламенно мразим Меркел

maintext:
Меркел е емблема на съвременния хуманизъм, но виждайки жеста на другия, започваме да се чувстваме като егоисти. Каквито всъщност сме
© ЦВЕТЕЛИНА АНГЕЛОВА
От публикация на руския "Комерсант" по темата с руските енергийни проекти през Европа
България предлага на "Газпром" активно да участва в създаването на газов хъб в страната, обещавайки да уреди регулаторните въпроси с Европейската комисия (ЕК). На думи Брюксел поддържа този проект и е готов да преговаря с Русия... Руската страна обаче не прояви интерес към предложението. Преди два дни ръководителят на "Газпром" Алексей Милер посочи, че основните усилия на концерна са насочени към газопровода "Турски поток", а възраждане на "Южен поток" не се обсъжда.
Според източник на изданието от "Газпром" България няма какво да предложи на компанията, а изявлението на ЕК трябва да подслади горчивия хап за София.
"Това прилича на кокал, който им хвърлят вместо "Южен поток", но по него няма месо", казва събеседникът на изданието, допълвайки, че създаването на газов хъб в България без руски газ е невъзможно.
Според друг източник от бранша ЕК може би само демонстрира готовност за компромис, за да повлияе на плана за "Турски поток" и да стимулира "Газпром" да доставя газ пряко до ЕС, заобикаляйки Турция.
По принцип построяването на "Турски поток" не отхвърля изцяло възможността "Газпром" да участва в българския хъб, тъй като синьото гориво може да бъде доставяно по вече съществуващия Трансбалкански газопровод от Турция до България, по който в момента газът се движи в обратната потока. Планът за строителство на интерконектори ще даде възможност за снабдяване на България и отчасти на Сърбия. "Газпром" планира освен това основната част от газа по втората линия на "Турски поток" да се доставя по бъдещ газопровод през Гърция до Италия.
"За "Газпром" вариантът с България все пак оставя възможност за маневри, тъй като турците се показаха като сложни партньори за преговори", отбелязва Мария Белова от Vygon Consulting.
Едно към едно
Вие прости ли сте?
От разговора на проф. Велислав Минеков с водещия Антон Хекимян в "Тази сутрин" по bTV за отношението си към управлението и кандидат-президента на РБ
В.М. Да, Трайчо е една добра и възможна за успех кандидатура. Той показа своето отношение много ясно по отношение на Борисов и неговите бензинено-петролни и ядрени далавери.
Оттеглих се с удоволствие и с щастие. Написах едно писмо до моите поддръжници, до тези, които ме посочиха като кандидат. Условията ми бяха пълното единство на РБ. Имаше и още едно условие, което беше малко страшно – желаех оставката на Борисов. Моето благодарствено писмо завършва с тези изречения:
Бидейки образован в ранното детство с приказките на Андерсен и Братя Грим, длъжен съм да ви съобщя, че вашият цар е гол. Възторгът от неговите одежди е фалшив, каляската му е обикновена тиква. Неговите кочияши са обикновени плъхове. Вашият цар търгува с човешка плът. Той е неграмотен, той е посмешище, срамно, случайно явление. Той е прост.
Вие прости ли сте? Вие, г-н Хекимян, прост ли сте?
А.Х. Не искам да давам оценки за себе си. За себе си смятам, че не.
В.М. Имате право на два отговора. Примерно казвате "Аз съм прост" и ставате симпатичен на управляващите. Имате право да ми отговорите "Аз не съм прост", но тогава ставате дисидент. Можете да бъдете арестуван тук долу, щом слезете, така както арестуваха онзи нещастник в Симитли. Можете да бъдете изхвърлен от държавата, така както изхвърлиха хора от държавата.
И това е позор. Това се случва в България, която спаси своите евреи. Това е позор за нацията, срамувам се. Срамувам се, че ме управляват прости хора. Край трябва да има на това нещо. Веднъж завинаги. Това са хора без образование, без биография, без да бъдат каквито и да били.
А.Х. Но нали Реформаторският блок е в управлението?
В.М. Няма да бъде дълго това управление, обещавам ви. Мисля, че вече кризата е започнала. Виждам спад от любовта към вожда и падишаха на българския народ. Всеки един популист си отива рано или късно, надявам се това да се случи без криза.
От анализ на Ивайло Дичев в Deutsche WelleСоросоид, българомразец, личен враг на Левски: така ще бъде наречен всеки, който каже например, че Сорос е щедър, а Меркел е постъпила правилно и морално. Защо в България така пламенно мразим хора, които вършат добро? В България хората реагират странно на щедрия жест, на благородството, когато те излизат извън тесния роднински кръг или по-широката му версия - българския етнос. Да вземем например злополучната фондация на Джордж Сорос, върху която се изля каква ли не жлъч - от това, че описвала българските културни ценности, за да ги изнася в чужбина, та чак дотам, че организирала Майдана в Украйна. И нещата не опират просто до либералните ценности, зад които стои милиардерът - ако бяха те, по-логично щеше да е протестите да са насочени срещу американското посолство например, където пипат далеч по-здраво. Истерията около грантовете, грантаджиите, грантовата интелигенция отива отвъд политиката. Не може някой от другия край на света да дойде при нас и просто така да дава пари за гражданско общество, малцинства, образование. И ако не разкрием някаква конспирация зад уж щедрата му фондация, не намираме покой.Ако някой отвори дума за ромите, следва същата ярост. Леят се обиди всякакви - като се започне от обикновения мързел и се стигне до предполагаемата генетическа увреденост на тази част от населението. Фантастични слухове се носят за социалните помощи, които тези хора получават, в добавка към заработваното с просия и кражби, разбира се. Отблъскващите образи укрепват бронята от безразличие, която ни е нужна всеки път, когато виждаме ужасната мизерия на повечето български роми. Ожесточението е парадоксален начин да се самосъхраниш.Измина една година от началото на бежанската криза, която извади навън най-мрачния хастар на българската публичност. И тук въпросът не е дали трябваше да приемаме, колко можем да поемем, при какви условия. Проблемът е в това, че отказът да се приемат бежанци се превърна в един вид национална кауза, че егоизмът беше въздигнат в национална идея.Не говоря за неофашистите, които превърнаха битката срещу въображаемите тълпи от нашественици в политическа програма. Далеч по-смущаваща е реакцията на обикновения тв зрител. Тъкмо той дълбоко се обижда от това, което правят Германия, Швеция, Гърция, отворили границите си за бежанци.Срещу Ангела Меркел се изля такава ярост, каквато не бяхме виждали от времето на безсмъртния плакат: "Роналд Рейгън - враг на Тутраканската селищна система". Добре, не искаме да приемаме бежанци, опъваме се за квотите за преразпределяне. Но защо така пламенно мразим германската канцлерка? Защото освен че влезе в битката срещу ИД, подкопавайки идеологията им за ислямски рай, тя се превърна и в емблема на съвременния хуманизъм - помага на гонените, проявява солидарност със страни като Гърция и Италия, които изнемогват под бежанското бреме. Защото ни обижда това? Защото виждайки жеста на другия, започваме да се чувстваме като егоисти. Каквито всъщност сме.Какви ли не анализи прочетох как Меркел щяла да загуби следващите избори, как съсипала Европейския съюз, как ни размахвала пръст и ние трябвало да се опълчваме, защото сега не било като при СССР. Да я ожалиш тая Германия, ако четеш българската преса - такива прости политици, такава катастрофа им се пише! Може и да не я изберат догодина, само че не виждам социалдемократите да са застанали на много по-различна позиция, а популистката "Алтернатива за Германия" е все още леко субкултурна.Междувременно тече и другият дискурс, предназначен да оковава българина в бронята на безразличието: масови изнасилвания, вълна от терористични атаки, бурки заливат хубавите германски градове. Отделният случай се препраща тържествено от урва на урва и от сайт на сайт, раздува се, добива чудовищни размери. После идва опровержението, но то, разбира се, не е толкова интересно. И ако някой излезе и каже, че Германия се е справила удивително добре, че инцидентите са неочаквано малко за такова количество хора и такава скорост на придвижване, той, разбира се, ще бъде разконспириран в познатите жанрове: соросоид, българомразец, личен враг на Левски.Защо въставаме така срещу Доброто, което някой друг прави? Дайте да мислим - въпросът е много важен. Може би защото традиционно нямаме доверие в собствените си елити, които все са бивали чужди - гръцки духовници, османски администратори, германски монарси, съветски инструктори, европейски чиновници. Това е омагьосан кръг: ако не ценим моралния жест, елитите ни няма да станат морални, защото не го изискваме от тях. И ние още повече ще ги презираме. И те пак ще са чужди. И така до безкрай.


description: Българските домакинства - с най-малко спестявания и с най-малко дългове в ЕС, С 15% ще поскъпнат цигарите от средния ценови клас от 2018 г., BILLA с първи магазин в Кюстендил, Нов закон иска да гарантира качеството на вината и спиртните напитки, БАБХ проверява обекти за производство на оцет

title: Седмични новини за ритейл

maintext:
© Надежда Чипева
"BILLA
Кюстендил
Новият супермаркет е разположен в центъра на града на
"Пауталия" №10
приготвени по здравословен начин без пържене,
Тази година BILLA
Кампанията продължава три седмици, като всеки ден се предлагат 25% отстъпка на определена група продукти.
Българската агенция по безопасност на храните (БАБХ) започна проверка в обектите за производство и предлагане на оцет и заместителите му, както и в складове за търговия на едро с храни, магазини и супермаркети в цялата страна.
В производствените обекти ще се следи за произход и качество на използваните суровини, технологична документация и доказателства за спазването й.
При инспекциите в търговската мрежа ще се изискват документите за произход на продуктите, правилно обявяване на киселинността – в процентно изражение (а не в алк. % vol.), и ще се обърне особено внимание за наличието на заблуждаващи наименования, текстове, описания, картинни изображения и други, подвеждащи потребителите по отношение на състава и естеството на продукта.
По време на проверките ще бъдат взети проби по официален контрол от търговската мрежа.
Продукти с наименование "Винен оцет" следва да са получени изключително чрез оцетно-кисела ферментация на виното, тези с наименования "Ябълков оцет", "Плодов оцет" - чрез бактериална ферментация на съответната плодова смес. Продуктите, произведени чрез разреждане на оцетна киселина (Е 260), са заместители на ферментиралия оцет и разрешените добавки за влагане в тях трябва да са съгласно европейското законодателство.
Страницата е подготвена от екипа на "Регал" (regal.bg). Вашите новини от сектора очакваме на e-mail: editors@regal.bgБългарските домакинства имат най-малко спестявания в сравнение с останалите 28 страни - членки на ЕС, но същевременно и най-малко финансови задължения сред страните на евросъюза, отчита анализ на Евростат за финансовите спестяванията на домакинствата през 2014 г., цитиран от БТА.Българските домакинства отчитат отрицателен процент на спестявания - минус 0.2%, като зад тях по този показател са само Латвия - минус 0.8%, и Кипър - минус 10.8%.Сред страните - членки на ЕС, в седем се отчитат спестявания на домакинствата, които са били по-високи от средния показател за ЕС-28, който е 10.3%.Страните с най-високи показатели на спестявания на домакинствата са: Германия, Словения, Франция, Австрия, Холандия, Белгия и Италия. В Германия процентът на спестявания на домакинствата е бил 16.9, в Словения и Франция - по 14.1, в Австрия и Холандия - по 13.3, в Белгия - 12.6, и в Италия - 10.6 на сто.В същото време близо над 200% са дълговете на домакинствата към приходите в Холандия, Дания и Кипър. В България, Литва, Латвия, Словения и Чехия задлъжнялостта на домакинствата по показателя "дългове-приходи" стига едва 50 на сто и това прави финансовото бреме на семейните разходи по-поносимо, отчита Евростат.Според европейската статистика домакинствата в страните в ЕС с най-висока задлъжнялост ще имат и най-продължителен период от време (2-3 години), докато успеят да изплатят дълговете си с разполагаемите доходи в семейството. Най-големите увеличения на съотношението дългове към приходи са отбелязани в Кипър (10.7 пункта) и Дания (9.9 пункта), докато през 2014 г. по този показател в страните на еврозоната е отчетено намаление с 0.8 на сто в сравнение с предишната година.До началото на 2018 г. цигарите ще поскъпват устойчиво - с около 15% за средния ценови клас, и с около 0.10 лв. - за по-високия, изчисли финансовото министерство.Според приетия през 2014 акцизен календар цигарите трябваше да поскъпват плавно с 20-30 ст. до 2018 г. Година по-късно парламентът по предложение на финансовия министър въведе нови ставки, според които с най-малко се облагаха най-евтините цигари.Сега Министерството на финансите предлага да се върне старият начин за изчисляване и налагане на акциза на цигарите. Ако промените в Закона за акцизите и данъчните складове бъдат приети, ще се върнат ставките от 2014 г. Сегашните ставки са спорни, тъй като облагат по-евтините цигари с по-нисък данък, което дава конкурентни предимства на местните производители "Булгартабак" и "КТ интернешънъл" ("Кингс табако").Министър Владислав Горанов, цитиран от БТА, заяви, че е имал среща с производители и търговци, на която е постигнато почти 90% обединение около идеята, че старият вариант на акцизите е по-добър. От 2018 г. трябва да се приложи минималната акцизна ставка за ЕС, която е 90 евро на 1000 къса.България" отвори врати вул.. Гражданите на Кюстендил ще могат да се възползват от богат асортимент от грил деликатеси, свежи салати, приготвени на място, както и от специалното предложение за любителите на хмелни напитки – жива бира, съобщиха от пиар агенцията на веригата.В новооткрития магазин посетителите ще могат да закупят и прясно изцедени сокове, специалитети от топлата витрина,както и топъл хляб, изпечен на всеки 30 минути във фурните на новия супермаркет.отбелязва 16 години от стъпването си на българския пазар. По този повод веригата е подготвила много промоции.Нов закон, който да гарантира качеството на вината и спиртните напитки, е подготвен от Министерския съвет и е пуснат за публично обсъждане до 29 септември. Той трябва да замени сегашния, който беше приет през септември 2012 г., а последните изменения са от миналата година.Законопроектът предвижда засаждането на нови лозови масиви да бъде ограничавано и контролирано. Идеята е чрез ограничаване на новите лозя да се запази качеството на вината както в България, така и в ЕС като цяло. Контролът ще се осъществява от Изпълнителната агенция по лозата и виното, която може да постанови и изкореняване на незаконните площи.В закона са уредени условията и редът за издаване на разрешения за засаждане на нови насаждения и за презасаждане на територията на страната. Законът дава и точни дефиниции за това кои напитки могат да се наричат ракия, мента, мастика и т.н. Специално внимание е отделено и на видовете оцет.Законът регламентира и производството на спиртни напитки с географско указание. С приемането му се цели да има ясен регламент и да се предотвратят измамни практики.


description: От началото на седмицата индексът е нараснал с 4.66% и е на най-всоката си стойност от април 2015 г.

title: SOFIX забави темпа си на повишение

maintext:
© АНЕЛИЯ НИКОЛОВА
Българската фондова борса забави скоростта си в сряда. Оптимизмът на инвеститорите придвижи част от индексите на зелена територия, а повечето емисии отчетоха повишения. SOFIX се задържа на най-високата си стойност от април миналата годината, след като се покачи минимално с 0.05% до 510.16 пункта.
Най-представителният индекс на БФБ бе поведен нагоре от акциите на "Индустриален холдинг България", които поскъпнаха с 6.85%. На второ място остана емисията на "Фонд за недвижими имоти България", която отчете покачване в цената от 3.99%, а книжата на "Неохим" поскъпнаха с 3.4%.
Инвеститорите можеха да се поздравят и с по-добра ликвидност. В емисиите в SOFIX бяха сключени 471 сделки, отговарящи за над 40% от оборота на борсата. За сравнение, две седмици по-рано емисиите в SOFIX са допринесли за 10.33% от оборота на БФБ, а сделките са близо четири пъти по-малко.
Третият ден на търговията с Expat Bulgaria SOFIX UCITS ETF донесе оборот по позицията. С акциите на фонда са били сключени 66 сделки за 119.66 хил. лв., или 6.5% от общия за борсата оборот. По този показател също така фондът е сред първите пет позиции на борсата.
Постъпването на нови средства във фонда логично задвижва и търговията в рамките на SOFIX и останалите индекси. С издаването на нови акции Expat Bulgaria SOFIX UCITS ETF трябва да придобива все повече книжа по позициите в индекса. Теглата на емисиите във фонда се доближават до SOFIX, като най-големи са на "Софарма" (14.17%), "Адванс терафонд" (12.52%) и "Химимпорт" (10.92%).
Широките BGBX 40 и BGTR 30 затвориха на червено, понижавайки се респективно с 0.16% и 0.01%. Малък на брой сделки с "Холдинг Варна" натежаха на индексите, след като акциите отчетоха понижение в цената от 6.44%. BGREIT се покачи с 0.75%, като акциите на "Фонд за недвижими имоти България" придвижиха индекса напред.
Така от началото на седмицата SOFIX се е покачил с 4.66% и продължава да подобрява представянето си. Сесията в четвъртък също така беше и десета поредна за индекса, в която затваря на зелена територия. За същия период се покачва и капитализацията на борсата. Общата стойност на капиталовия пазар нарасна с около 150 млн. лв.Нетната стойност на активите (НСА) на ETF-a достигна 475.17 хил. лв., а общата им стойност към сряда е 853.45 хил. лв. Така управляваните от него средства са се покачили с малко повече от 80% отпреди пускането му на пазара във вторник, като преди това в него имаше 437 хил. лв. На акция се падат по 1.059 лв. НСА, а средната цена по книжата за деня е 1.069 лв., покачване от 1.42%


description: "Идеали, идеология, действителност" (част I) е есе от сборника "Ходене по мъките на българина" с предимно непубликувани досега текстове на българския...

title: Идеали, идеология, действителност

maintext: "Идеали, идеология, действителност" (част I) е есе от сборника "Ходене по мъките на българина" с предимно непубликувани досега текстове на българския писател, журналист и дисидент Георги Марков (1929 - 1978). Това е третата и финална книга от трилогията на Марков с есета, прочетени в ефира на "Дойче веле" между 1973 и 1978 г. Сборникът се появи на 7 септември, датата на която е извършено покушението срещу Марков на моста "Ватерло " в Лондон. Откъсът е подбран от публистициста и философ Тони Николов. Издател на книгата е фондация "Комунитас".Може би една от най-типичните черти на диктаторските режими, независимо дали те наричат себе си фашистки, комунистически или просто национално-патриотични, е отсъствието на реална критика и реална самокритика. Мисля, че нищо друго не е нанесло по-големи поражения, материални и морални, на гражданите на комунистическия свят от липсата на тия два жизненоважни витамина на човешкия прогрес.Днес ние трудно можем да си представим развитието на каква да е идея, на каква да е наука, на какво да е човешко мероприятие без критично отношение към тях, без елементите на съмнение, на възражение, на противопоставяне, без сблъскването на една или повече противоположно насочени сили. Излишно е да казвам, че човешкият прогрес дължи изключително много на критиката и на самокритиката. Исторически погледнато, вековната борба на отделни личности и отделни общества за свобода и демокрация всъщност е била борба за право на критика и за изискване на самокритика. Днес ние трудно можем да приемем за интелигентен човек онзи, който няма самокритично отношение. Днес ние не можем да приемем за достойно и нормално човешко същество оня униформен или неуниформен нещастник, който се е самоотказал от човешкото право на разум и е покорен папагал на по-силни от него. Всички ние дълбоко презираме безмозъчните кукли-марионетки, които изпълняват движенията, заповядани им от ония, които дърпат конците. Дълбоко естествено е всеки от нас да иска да изкаже собственото си мнение и собственото си отношение спрямо всичко, което ни заобикаля, дори често пъти това мнение да е дълбоко погрешно. И тук има един чуден момент, бих казал, най-достойния човешки момент, много по-велик от всякакъв героичен подвиг. Това е моментът на осъзнаването на грешката, моментът, в който критичното Аз се опълчва срещу сбъркалото Аз и го заставя да поеме отговорността за грешката. Мисля, че това е един от миговете на абсолютен триумф на човешко достойнство, когато се произнесе: "Аз сбърках!" или "Това е моя грешка!"Защото наистина нищо друго не е повече свързано с чувството за лична и обществена отговорност от критиката и самокритиката. Безкритичните хора са по принцип безотговорни. Безотговорните са винаги безкритични. За щастие или нещастие на човешкия род такава е желязната логика на живота. И тежко на този, който изпитва нейните удари. Ако се спрем на историята на Съветския съюз или, още по-добре, на новата история на България, ние неволно си задаваме въпроса — дали всички тия ужасни престъпления, извършени спрямо отделни хора и народи, биха могли да бъдат избегнати. И кое би спасило комунистическата партия от затъване до гуша в исторически престъпна дейност? И кое всъщност позволи да се стигне дотам, че напълно невинни хора да гният днес в земята, разстреляни или обесени "по погрешка". Явно всеки първокласник ще каже, че това е отмъщението на критиката и самокритиката, прогонени от диктатурите на самовлюбени партийни маниаци плюс огромната подлост и страхопъзлювщина на хората около тях. Критиката и самокритиката бяха заменени съответно с венцехвалене и демагогия. Кой нормален и достоен човек на тази планета би могъл да произнесе думи като "нашия гениален баща, вожд и учител"? Кой нормален и достоен човек би могъл да каже "както ни учи другарят Х"? Как приемате снизходително усмихнатото лице на днешен партиен ръководител "добряк", който ви казва: "И аз, другари, понякога правя грешки!" Цитирам съвсем точно. "И аз, другари, понякога правя грешки!" Мисля, че тук излизаме от сферата на нормалните човешки отношения и отиваме в лудница, където "всичко може".В една нормална демократична държава критиката спрямо управлението на страната се прави обикновено от опозицията или от хора с опозиционни възгледи. Тъкмо присъствието на опозицията заставя властите пет пъти да мерят, преди да кроят. Неведнъж допуснати грешки в кроенето са довеждали до смяна на управлението. За комунистите съществуването на опозицията и правото на противопоставяне на властващата партия са атрибути на "буржоазната демокрация" и нямат място в света на "партийната демокрация". Диалектически и дори марксически това е дълбоко извратено разбиране на основни понятия. Ликвидирала гласа на опозицията, комунистическата партия скоро изпита необходимостта от някого, който да критикува грешките, от някого, който да открива слабостите и безкомпромисно да ги посочва. Необходимост от активно критично внимание, което да спаси партията от тресавището на грешките. И докато Сталин беше жив още, партията отправи множество апели за критика и самокритика. Мнозина помнят, че имаше времена, когато се изискваше да се критикува и самокритикува. Но как това изискване се съчетаваше с присъствието на безгрешния баща и вожд? Как се съчетаваше с безгрешното Политбюро или безгрешния ЦК? Как се съчетаваше с помпозния девиз "Партията никога не греши"? Много просто. Критиката имаше строго определена посока: от горе на долу. Министрите можеха да критикуват всички свои подчинени, генералните директори и началници на управления — всички под тях, а нашият портиер можеше да критикува само нашата чистачка. Старият закон "всеки има право дотолкова, доколкото е силен", сега получи комунистическата си форма "всеки може да критикува дотолкова, доколкото е силен". Никой, абсолютно никой не можеше да вдигне глава и отправи критични думи "нагоре". Като че имаше закон — ритниците бяха за тия "надолу", поклоните за тия "нагоре".В цялата тази тъжна картинка най-тъжна е ролята на т.нар. български печат. Всъщност печат в нормалния смисъл на думата няма.Във всяка свободна страна на света печатът играе наред с информационната си роля и тази на главен обществен критик. Много пъти печатът е далеч по-критичен от каква да е организирана опозиция. В много страни и много случаи печатът се явява най-фанатичният блюстител на истината. Печатът е свалял и сваля правителства от грешници, изправял е огромни грешки и което е най-важно, създавал е чувството за критична отговорност у всеки ръководител, както и чувството за непобедимата истина, която все един ден ще възтържествува.Нищо подобно не може да се каже за печата в комунистическите страни. Според мене всички тия жалки издания, дълбоко провинциални вестничета, покрай многото поражения, които са нанесли и нанасят на обикновения гражданин, имат и злощастната функция да прикриват, да размазват, да заблуждават, да си затварят очите, да бягат страхливо от всеки момент, когато трябва само да поемат зова на истината. В кой вестник, кога и къде са разкритикувани Политбюро или първият секретар? Нито една дума. Институтът е неприкосновен. Критиката е разрешена до ранг на заместник-министър и само по второстепенни въпроси. Срещнали ли сте в българската литература министър с отрицателни черти? Няма такъв. Всички министри са като светите апостоли. В замяна на това — критика колкото си щете по адрес на нещастните продавачи в "Плод-зеленчук" или управители на ресторанти, будкаджии, шофьори, кондуктори. Често пъти критика за някой добър държавен крадец.Всеки знае, че известни неприкосновени теории доведоха и до пълен упадък на някои науки. Нека само се спрем на болестното въздействие на всеизвестния нещастник Тодор Павлов , което той упражни върху развитието на националната ни философска наука. При все че мнозина партийни ръководители никога не са взимали Тодор Павлов сериозно, той, с подкрепата на квадратните момченца около него, успя наистина да създаде пустиня на безкритичност.Тъкмо липсата на тия два животворни витамина доведе до т.нар. сив поток в българската литература, което пък от своя страна дава грозното си отражение върху живота, и най-вече на липсата на толерантност спрямо онзи, който ни критикува. Все още навред у нас се смята, че всеки, който критикува, е непременно враг, който желае най-лошото. Ние продължаваме да ненавиждаме критиците си, независимо че те често пъти ни казват голата истина. Ние продължаваме да се крием като последни страхопъзльовци зад неприкосновени институции и нямаме доблестта да произнесем човешкото "Аз сбърках!", нито да кажем на всеослушание: "Другарят Х греши!" Защото, с каквито и красиви думи да се кичим (или да ни кичат), ние сме дълбоко непоправими егоисти, за които критиката и самокритиката, истината и честността, признанието и толерантността са атрибути на "дребнобуржоазната съвест". Така ни изнася!


description: Страната пада с три позиции в класацията на института "Фрейзър", основен проблем продължава да е съдебната система

title: България изостава по икономическа свобода

maintext:
Най-лошите резултати за България са в категория съдебна система - до голяма степен заради несъстоялата се реформа в сектора, въпреки протестите на съдии в страната.
© Надежда Чипева
политиките и институциите на 159 държави,
.
азгодишният резултат поставя страната на 20-о място в ЕС при 15-о през миналата година. Това показва, че подобрението на икономическата свобода в България е било по-незначително в сравнение с това в останалите страни в света и в частност – в ЕС", коментират
.
Като пречки за икономическа свобода се оценяват намесата в кредитния пазар (като най-вероятно тук се има предвид въвеждането на мерки за ограничаване на компаниите за бързи кредити - бел. авт.), скъпата бюрокрация, множеството административни изисквания към бизнеса, определянето на минимална работна заплата, големият брой регулации при наемането и освобождаването на работници и корупцията.
Традиционно високи оценки България получава в категория стабилни пари (заради ниската инфлация и свободната обмяна на валута и свобода на международната търговия. Най-добре оценено в категория размер на правителството е данъчното облагане заради плоския данък.
България изостава с три места в последната класация "Икономическа свобода по света" на канадския институт "Фрейзър". Така страната ни дели 45-а позиция заедно с Израел, Монголия и Никарагуа. Най-проблемната област продължава да е съдебната система.Индексът измерва степента на икономическа свобода, като анализирагрупирани в няколко категории: размер на правителството, съдебна система и право на собственост, регулации, свобода на международната търговия и стабилни париКласация 2016 е на база информация от 2014 г., която е последната година с налични и сравними данни за всички включени държави. Интересно е че с равен брой точки, класирани на 5 позиция, освен Ирландия и Канада е Грузия. Държавата се представя много добре по ниво на регулациите, има добър резултат при съдебната система и защитата на частната собственост.Спадът в позициите на България се дължи на повече включени държави в тазгодишната класация, както и на по-бързите темпове на подобряване на икономическата свобода в повечето икономики в сравнение със страната ни."Тот Института за пазарна икономика (ИПИ), които са българският партньор по проектаТе напомнят, че по-високата икономическа свобода е важна, защото увеличава благосъстоянието на хората.Най-лошите резултати за България са в категория съдебна система. Тя е и с най-незабележимо нарастване спрямо нивата от 2015 г., което според ИПИ е "доказателство за несъстоялата се съдебна реформа и оценка за неспазване на върховенството на закона и липсата на независимост на съдебната система". По някои от подпоказателите като изпълнение на договорите, безпристрастност на съда и надеждност на полицията резултатите или не се променят през годините, или се влошават.Категория, в която има влошаване спрямо предходната година, е регулиране на кредита, труда и бизнеса.На първите две места тази година, както и миналата, са Хонконг и Сингапур, следвани от Нова Зеландия, Швейцария и Канада. На дъното на класацията са Аржентина, Венецуела, Либия и Конго. От ИПИ обръщат внимание, че от създаването на индекса през 1985 г. до тазгодишното издание резултатът на развитите държави се увеличава с 0.8 точки до 7.7 от максималните 10, а този на развиващите се – с 1.7 до 6.7 точки.


description: Георги Кадиев: МВнР да пита дали това е официална позиция на партия "Единна Русия"; Ивайло Калфин: "България не е за продан!"

title: Руският депутат Пьотр Толстой: "България ще я изкупим цялата"; институциите не реагират

maintext:
Пьотр Толстой
[Скрийншот БНТ]
В откритото писмо на "Протестна мрежа" се настоява Министерският съвет с официална позиция да поиска от ръководството на "Единна Русия" извинение и разграничаване от думите на Пьотр Толстой, а ДАНС да да направи задълбочена проверка на обстоятелствата, които са визирани в изказването му.
България ще я купим цялата, половината от крайбрежието вече купихме.Тези думи на известния руски телевизионен журналист и бъдещ депутат от партията на Путин "Единна Русия", казани в неделя пред кореспондент на БНТ, отразяващ парламентарните избори в Русия, възмутиха българската публика, но засега институционална реакция няма.В неделя Пьотр Толстой, известен водещ на предаването "Времето ще покаже" по Първи канал на руската държавна телевизия, журналист с 25-годишен стаж, праправнук на великия руски писател Лев Николаевич Толстой и кандидат за депутат от "Единна Русия", бе един от интервюираните от БНТ по повод провеждащите се парламентарни избори в Русия. В интервюто той заявява: "Нужна е дълбока реформа на Европейския съюз, смяна на ръководството му и отказ от политиката на присъединяване на страни, които влизат в зоната на националния интерес на Русия". На реплика на кореспондента на БНТ "Пожелаваме му, ако влезе в Думата, да води доброжелателна политика към България", Толстой отговаря: "Разбира се. Просто ще я купим цялата. Половината от крайбрежието вече купихме". По данни от регистъра Булстат, публикувани в "Капитал" през миналата година, регистрираните собственици на имоти с руско гражданство за периода 2006-2014 г. са 63 574. Така че твърденията, че руснаци са изкупили половината Черноморие са силно преувеличени.Това не първото скандално геополитическо изказване на Пьотр Толстой в неговата политическа кариера. Той е включен от Украйна в санкционния списък за позицията си по време на войната в Донбас и присъединяването на Крим към Русия. В интервю за латвийска медия през януари например той заявява:"В историята на Европа само две страни са съхранили своята държавност в течение на почти хилядолетие и Великобритания и Русия. Другите са я загубили.Аз виждам два варианта за бъдещето: или всички европейки ще носят дълги поли и хиджаб, или те ще имат арабски деца.""Това е Украйна. Тя така е устроена. 20 години Русия беше финансов донор на украинската икономика, днес е ред на ЕС и САЩ.""За мен е очевидно, че исторически Украйна е част от Русия. Също както е очевидно, че Донецк и Луганск няма да се върнат в състава на Украйна и Крим никога няма да бъде украински."Засега официални институционални реакции от български институции на изказването на Толстой пред БНТ няма.Независимият депутат Георги Кадиев разпространи позиция на своята партия "Нормална държава", в която настоява за реакция на българското външно министерство:"ПП #НормалнаДържава изказва силна загриженост по повод изказването на известния руски журналист и телевизионен водещ и кандидат-депутат от управляващата партия "Единна Русия" Пьотр Толстой, дадено в отговор на въпрос на журналистка на Канал 1 на БНТ.Считаме неговото изказване, че "скоро България ще бъде изцяло купена от Русия" за враждебно към България и се надяваме то да не отразява официалната позиция на политическата формация, чийто кандидат-депутат се явява г-н Толстой.Становището му, че "ръководството на Европейския съюз трябва да бъде сменено" и че "не трябва да се допуска приемането в Европейския съюз на страни, които влизат в зоната на стратегическите интереси на Руската федерация" е пряка намеса в дейността и политиката на Европейския съюз.Политическа партия "НормалнаДържава" счита, че при очакваното избиране на г-н П. Толстой в състава на Държавната дума, Министерството на външните работи трябва да изрази протест по повод тези изказвания, както и да бъде уточнено дали те представляват и официалната позиция на партия "Единна Русия"."България не е за продан. Който е решил по този начин да си създава влияние, ще си счупи зъбите в България", коментира кандидат-президентът на АБВ Ивайло Калфин.От "Протестна мрежа" и от ДСБ настояха за официална реакция на правителството срещу думите на руския журналист и кандидат-депутат.


description: Почти всички емисии в DAX поскъпват, като книжата на Deutsche Bank оглавяват печелившите. Въпреки, че правителството на Германия заяви, че не се...

title: Акциите от петролния сектор задвижиха европейските борси

maintext: Почти всички емисии в DAX поскъпват, като книжата на Deutsche Bank оглавяват печелившите. Въпреки, че правителството на Германия заяви, че не се готви да спасява банката , акциите покачват цената си с 2.28%. CAC 40 се покачва с 1.42%. Договорката на ОПЕК за ограничаване на предлагането подкрепи акциите на компаниите в сектора. Емисията на инженеринговата компания в добива на петрол Technip поскъпнаха с 7%, а акциите на Total покачват цената си с 4.65%. FTSE 100 добавя 1.10% като Royal Dutch Shell (5.75%) и BP (4.76%) оглавяват печелившите. Euro Stoxx 50 се покачва с 1.21%, а акциите на италианската петролодобивна ENI поскъпва с 3.86%.